Oleg Zoteyev. Oleg Vladimirovich Zoteyev (1989-yil 5-iyulda, Olmaliqda tugʻilgan) – oʻzbekistonlik professional futbolchi, „Andijon“ klubida yarim himoyachi ampulasida oʻynaydi. Futbolchilik faoliyati. 2012-yilning 26 dekabrida „Olmaliq“da 3 yillik toʻp surgandan soʻng poytaxtning „Bunyodkor“ klubi bilan shartnoma imzolagan. 2015-yil 6-yanvar kuni Toshkentning „Lokomotiv“ klubi Zoteyev bilan shartnoma imzolaganini eʼlon qilgan. Zoteyev 2015-yil 8-mart kuni „Paxtakor“ jamoasiga qarshi oʻyinda „Lokomotiv“ bilan ikkinchi marta Oʻzbekiston Superkubogini qoʻlga kiritgan. Lokomotiv klubi tarkibida 3 marta chempionlik va 2 ta Oʻzbekiston kubogini qoʻlga kiritgan. 2024-yil yanvar oyida Jizzaxning „Soʻgʻdiyona“ jamoasi bilan shartnoma imzolagan. Mavsum davomida 30 ta oʻyinda maydonga tushgan va 4 ta gol muallifi boʻlgan. 2024-yil 23-dekabrda Jizzax klubi bilan shartnomasi yakunlaganidan soʻnga jamoani tark etgan. 2024-yil 30-dekabrda „Andijon“ jamoasi bilan shartnoma imzolagan. Xalqaro. Futbol boʻyicha 2012-yilgi Olimpiada oʻyinlari saralash bosqichida Oʻzbekiston U23 terma jamoasiga chaqirilgan va jamoasi tarkibida 2 ta gol urgan. 2014-yilgi Jahon chempionati saralash bosqichida Oʻzbekiston kattalar terma jamoasiga chaqirilgan. Oleg terma jamoa safida 27 ta oʻyin oʻtkazib, bitta gol urgan.